Romsonden Phoenix

mini|Eit av dei fyrste bileta sende frå Phoenix viste polygonmark.
Phoenix var ein romsonde og del av Mars Scout-programmet til NASA. Han vart skoten opp den 4. august 2007, og landinga nær polområdet i Vastitas Borealis på Mars vart stadfest vellukka den 26. mai 2008.«NASA's Phoenix Spacecraft Lands At Martian Arctic Site» - Pressemelding på nettsida til Universitet i Arizona Siste signalet frå Phoenix vart motteke 2. november 2008, og åtte dagar seinare, 10. november, vart sonden erklært tapt av NASA.«Mars Phoenix Lander Finishes Successful Work on Red Planet» - Pressemelding frå NASA i samband med at Phoenix vart erklært tapt. Då hadde sonden vore operativ på Mars i meir enn fem månader.

Landinga til Phoenix er den sjette vellukka landinga på Mars og var den fyrste marssonden som nytta motorisert nedstiging sidan Viking-sondane tidleg på 1970-talet.

Prosjektet var leitt av Lunar and Planetary Laboratory ved Universitetet i Arizona under styring av NASA. Alt i alt var prosjektet eit samarbeid av universitet frå USA, Canada, Sveits, Danmark og Tyskland, NASA, Den kanadiske romfartsorganisasjonen og private selskap frå luftfartsindustrien.

 Vitskaplege mål 
mini|300px|Robotarmen til Phoenix framfor det lokale terrenget i Vastitas Borealis. Solcellepanela kan sjåast nede til venstre.
Ferda hadde to mål: 
 studera den geologiske historia til vatnet i området, slik at ein kan få informasjon om tidlegare klimaforandringar på Mars
 finna prov for ei eventuell leveleg sone i grensa mellom jord og is der mikrobar kan eksistera.

Instrumentpakka på Phoenix var i stand til å avdekkja informasjon om den geologiske historia til nordpolregionen på Mars, og ei eventuell biologisk historie.
Sidan Phoenix var den første ferda til å returnera data frå overflata i polarområda kom Phoenix med eit sterkt bidrag til Mars-strategien hjå NASA: «Fylg vatnet». Marspolane inneheld store mengder vassis.«Found it! Ice on Mars»  - Offisiell pressemelding frå NASA (28. mai 2002). Vitja 20. juni 2008.«Mars Express radar gauges water quantity around Mars’ south pole» - Offisiell pressemelding frå ESA (15. mars 2007). Vitja 20. juni 2008.

 Landar 

Ein valde ein landar i staden for ein marsrover, av di:

 Kostnadene vart reduserte når ein kunne bruka utstyr frå ein romsondeferd som vart avlyst
 Ein trur at området der Phoenix landa er lite variert, difor er det av liten verdi å ha eit mobilt laboratorium.
 Utstyrsvekta som trengst for å gjera Phoenix mobil kan i staden brukast på fleire og betre vitskaplege instrument

 Bilete 

 Kjelder 

 Bakgrunnsstoff 
 Phoenix' heimeside
 Oppsumering av prosjektet  hos JPL
 Phoenix sin profil  hos NASAs Solar System Exploration
 Universitetet i Oslo (UiO) si side om Phoenix

Phoenix